**Zmluva o poskytovaní služieb**

uzavretá podľa § 269 ods. 2 zákona č. 513/1991 Zb. Obchodný zákonník

v znení neskorších predpisov a doplnkov

**(ďalej len „Zmluva“)**

**Čl. I**

**Zmluvné strany**

 **Objednávateľ**:

|  |  |
| --- | --- |
| Názov: | **Bytový podnik mesta Košice, s.r.o.** |
| Sídlo: | Južné nábrežie 13, 042 19 Košice |
| V mene ktorého koná: | Ing. Peter Vrábel, PhD. - konateľ spoločnosti |
| Bankové spojenie: | Všeobecná úverová banka, a.s. |
| IBAN: | SK51 0200 0000 0030 7256 6955 |
| IČO: | 44 518 684 |
| IČ DPH: | SK 2022722075 |
| Kontaktná osoba: | Ing. Adela Liptákováe-mail: adela.liptakova@bpmk.skmobil: 0917 880 026 |

Zapísaný: v Obchodnom registri Okresného súdu Košice I. oddiel: Sro, vložka číslo 22846/V

**(ďalej aj ako ,,objednávateľ“)**

a

**Poskytovateľ**:

Názov:

Sídlo:

V mene ktorého koná:

IČO:

IČ DPH:

Bankové spojenie:

IBAN:

Zapísaný:

E-mail:

Kontaktná osoba:

**(ďalej aj ako ,,poskytovateľ“)**

**(objednávateľ a poskytovateľ spolu ďalej ako ,,zmluvné strany“)**

**Čl. II**

**Účel a povaha zmluvy**

2.1 Zmluva sa uzatvára s úspešným uchádzačom vo verejnom obstarávaní na predmet zákazky: **,,Odborné prehliadky a odborné skúšky elektrických zariadení do 1000 V“** postupom podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

2.2 Účelom tejto zmluvy je upraviť vzájomné vzťahy pri poskytovaní služieb na vykonanie odborných prehliadok a odborných skúšok (revízií) elektrických zariadení do 1000 V podľa súčasne platných technických noriem a predpisov.

2.3 Poskytovateľ vykonáva služby spojené s odbornými prehliadkami a odbornými skúškami elektrických zariadení na základe predmetu činnosti spoločnosti zapísanej v obchodnom registri a na základe Oprávnenia vydaného Technickou inšpekciou, a. s. na výkon odborných prehliadok a odborných skúšok vyhradených technických zariadení elektrických v rozsahu zodpovedajúcemu predmetu zmluvy podľa zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov (ďalej len „zákon o BOZP“).

**Čl. III**

**Predmet plnenia**

3.1 Predmetom tejto zmluvy je vykonanie odborných prehliadok a odborných skúšok elektrických zariadení do 1000 V pre potreby objednávateľa a na objektoch v správe a nájme objednávateľa podľa pokynov a požiadaviek objednávateľa v súlade s Prílohou č. 1, ktorá je neoddeliteľnou súčasťou tejto zmluvy.

3.2 Pod pojmom vykonania odborných prehliadok - revízií uvedených v bode 2.1 sa rozumie:

nahliadnutie do projektových dokumentácií príslušného zariadenia a predchádzajúcich správ o revíziách za účelom oboznámenia sa s rozsahom zariadenia a posúdenia stavu a zmien,

1. fyzické obhliadky zariadenia,

b) nutné merania a skúšky ochrán,

c) záznam zistených skutočností,

d) porovnanie zariadenia s dokumentáciou a záväznými normami STN,

e) vyšpecifikovanie nedostatkov,

f) vypracovanie Správy o prehliadke - revízii, uvedenie možných spôsobov odstránenia závad a záverečného stanoviska revízneho technika v Správe o revízii,

g) odstránenie drobných nedostatkov zistených pri revízii,

h) vykonanie všetkých revíznych meraní v rozsahu predpísanom príslušnými STN platnými v dobe výkonu odbornej skúšky.

i) a iné, špecifikované v Prílohe č. 1 tejto Zmluvy.

3.3 Spôsoby a rozsahy činností vykonávaných počas odborných prehliadok (revízií) sa budú riadiť záväznými STN a právnymi predpismi, platnými ku dňu vykonávania prác.

3.4 Zaistenie bezpečnosti osôb a zariadenia počas prác bude v súlade so zákonom o BOZP, zákonom č. 311/2001 Z. z. Zákonník práce v znení neskorších predpisov, vyhláškou Slovenského úradu bezpečnosti práce č. 59/1982 Zb., ktorou sa určujú základné požiadavky na zaistenie bezpečnosti práce a technických zariadení, vyhláškou Ministerstva práce, sociálnych vecí a rodiny Slovenskej republiky č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia.

3.5 Poskytovateľ bude poskytovať služby podľa tejto Zmluvy na základe objednávok objednávateľa.

**Čl. IV**

**Práva a povinnosti zmluvných strán**

4.1 Poskytovateľ sa zaväzuje poskytnúť predmet zmluvy v súlade s požiadavkami objednávateľa tejto zmluvy, zabezpečovať predmet tejto zmluvy vo vlastnom mene a na vlastnú zodpovednosť. Služby podľa tejto zmluvy sa budú realizovať na základe objednávok predložených objednávateľom (postačuje e-mailová objednávka) poskytovateľovi, resp. ním určenej osobe, v ktorých objednávateľ uvedie špecifikáciu požadovanej služby a objekt, kde má byť služba vykonaná. Poskytovateľ sa zaväzuje vykonať služby podľa objednávky tak, aby boli dodržané právne predpisy stanovené pre poskytovanú službu, resp. pokiaľ lehoty nie sú stanovené právnymi predpismi, v lehote stanovenej objednávateľom.

4.2 Poskytovateľ určí zodpovedného zástupcu, ktorý ho bude zastupovať vo vzťahu k objednávateľovi: ................................... .

4.3 Objednávateľ umožní poskytovateľovi prístup k zariadeniam, na ktorých má byť predmet zmluvy vykonaný.

4.4 Poskytovateľ zabezpečí všetky meracie prístroje, náradie a materiál, ktoré sú potrebné pre plnenie tejto zmluvy. Meracie prístroje budú zodpovedať požiadavkám zákona č. 157/2018 Z. z. o metrológii a o zmene a doplnení niektorých zákonov v platnom znení.

4.5 O poskytovaní odborných prehliadok a odborných skúšok (revízií) elektrických zariadení sa poskytovateľ zaväzuje vyhotovovať revízne správy, ktoré predloží objednávateľovi v dvoch výtlačkoch pre každý objekt, na ktorom vykonával predmet zmluvy.

4.6 Poskytovateľ sa zaväzuje odborné prehliadky a odborné skúšky elektrických zariadení vykonávať s maximálnou odbornou starostlivosťou a dbať na to, aby nedošlo k poškodeniu majetku objednávateľa.

4.7 Poskytovateľ zodpovedá za všetky škody, ku ktorým dôjde v dôsledku jeho činnosti, ako aj zanedbaním povinností po skončení prác.

4.8 Objednávateľ sa zaväzuje poskytnúť spolupôsobenie potrebné na riadne plnenie predmetu zmluvy a sprístupniť, resp. zapožičať poskytovateľovi staré revízne správy.

4.9 Reklamácie vád predmetu plnenia tejto zmluvy je objednávateľ povinný oznámiť poskytovateľovi bezodkladne.

4.10 Poskytovateľ sa zaväzuje prípadné vady odstrániť okamžite, najneskôr **do 7 kalendárnych dní** od uplatnenia reklamácie.

4.11 Pracovníci poskytovateľa sú povinní odovzdať všetky veci nájdené na miestach výkonu práce určenému zamestnancovi objednávateľa a súčasne mu oznámiť všetky zistené závady a poškodenia.

4.12 Poskytovateľ sa zaväzuje dodržiavať všeobecné podmienky a zásady v oblasti ochrany pred požiarmi v zmysle zákona č. 314/2001 Z. z. o ochrane pred požiarmi v platnom znení, ako aj v oblasti bezpečnosti a ochrany zdravia pri práci v súlade so zákonom č. 124/2006 Z. z. v platnom znení.

4.13 Objednávateľ' zabezpečí sprístupnenie predmetného zariadenia v potrebnom rozsahu a vykoná oboznámenie personálu na predmetných zariadeniach a objektoch s očakávanými službami.

4.14 Po ukončení prác budú zo strany poskytovateľa zariadenia odovzdané poverenému pracovníkovi objednávateľa.

**Čl. V**

**Cena a platobné podmienky**

5.1 Cena za predmet tejto zmluvy je stanovená na základe cenovej ponuky poskytovateľa vo verejnej súťaži na zákazku: **,,Odborné prehliadky a odborné skúšky elektrických zariadení do 1000 V“** a je v súlade so zákonom č. 18/1996 Z. z. o cenách v znení neskorších predpisov a s vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.

5.2 Ceny za jednotlivé služby špecifikované v čl. III tejto zmluvy sú stanovené v Prílohe č. 1, ktorá je jej neoddeliteľnou súčasťou. V cene sú zahrnuté všetky náklady poskytovateľa.

5.3 Dopravu na miesto poskytnutia služby nebude poskytovateľ účtovať.

5.4 V cene za poskytnutie služby sú obsiahnuté náklady spojené so zisťovaním stavov, štúdium projektových dokumentácií a predošlých správ o revíziách, amortizácia meracích prístrojov a náklady spojené s vypracovaním Správ o revíziách a ich rozmnoženie.

5.5 Cenu za služby poskytnuté na základe objednávky objednávateľa budú hradené poskytovateľovi po zrealizovaní všetkých služieb uvedených v objednávke, na základe písomných podkladov potvrdených určeným zástupcom objednávateľa a poskytovateľa o odovzdaní a prevzatí revízii a faktúry vystavenej poskytovateľom a doručenej objednávateľovi. **Ceny za poskytnuté služby musia byť v súlade s Prílohou č. 1 tejto zmluvy.** Lehota splatnosti faktúry je **60 dní** odo dňa jej doručenia objednávateľovi. Faktúra musí zároveň obsahovať všetky náležitosti podľa zákona č. 222/2004 Z. z. o dani z pridanej hodnoty a o zmene a doplnení niektorých zákonov v znení neskorších predpisov (ďalej aj len „zákon o DPH“). V prípade, že faktúra nebude spĺňať tieto náležitosti, objednávateľ je oprávnený faktúru vrátiť zhotoviteľovi s tým, že nová lehota splatnosti plynie až po doručení faktúry vystavenej v súlade so zákonom o DPH do podateľne objednávateľa.

5.6 Objednávateľ neposkytuje poskytovateľovi preddavok, ani zálohovú platbu.

5.7 K cene bude pripočítaná DPH podľa platných právnych predpisov.

**Čl. VI**

**Povinnosť mlčanlivosti**

6.1 Poskytovateľ vyhlasuje, že zachová mlčanlivosť o všetkých dôverných informáciách objednávateľa, s ktorými sa pri vykonávaní služieb zoznámi. Dôvernými informáciami sa rozumejú všetky skutočnosti osobnej alebo obchodnej povahy súvisiace s činnosťou objednávateľa alebo s jeho zákazníkmi, ktoré nie sú verejne bežne dostupné, a ktoré majú byť podľa zákona alebo podľa vôle objednávateľa utajené. Poskytovateľ sa týmto objednávateľovi zaväzuje, že nikomu neprezradí, nesprístupní ani nikomu nedovolí zmocniť sa vyššie uvedených dôverných informácií, a že tieto informácie nepoužije pre vlastný prospech alebo na akýkoľvek iný účel. Túto povinnosť má poskytovateľ aj vtedy, ak zabezpečí vykonávanie služieb inou osobou.

**Čl. VII**

**Zmluvné sankcie**

7.1 Poskytovateľ je oprávnený požadovať od objednávateľa zaplatenie úroku z omeškania vo výške 0,02 % z fakturovanej sumy za každý i začatý deň omeškania v prípade nezaplatenia faktúry v rámci lehoty splatnosti podľa čl. V bod 5.5 zmluvy.

7.2 V prípade omeškania poskytovateľa s poskytnutím plnenia jeho záväzku v dohodnutej lehote má objednávateľ právo požadovať od zhotoviteľa zaplatenie zmluvnej pokuty vo výške **10,00 EUR** za každý deň omeškania s plnením.

**Čl. VIII**

**Doba trvania zmluvy**

8.1 Táto zmluva sa uzatvára **na dobu určitú t.j. 12 mesiacov**, ktorá začne plynúť odo dňa účinnosti tejto zmluvy, resp. **do vyčerpania finančného limitu 69 999,- Eur bez DPH** podľa toho, ktorá z týchto skutočností nastane skôr.

**Čl. IX**

**Záverečné ustanovenia**

9.1 Každá zo zmluvných strán je oprávnená okamžite odstúpiť od zmluvy v prípade, že bude porušená akákoľvek podstatná povinnosť vyplývajúca z tejto zmluvy. Okamžité odstúpenie od zmluvy musí byť písomne oznámené druhej zmluvnej strane. Zmluvné strany sa dohodli za podstatné povinnosti považovať všetky povinnosti vyplývajúce z tejto zmluvy.

9.2 Každá zo zmluvných strán je oprávnená zmluvu vypovedať bez uvedenia dôvodu. Výpovedná lehota je 1 mesiac, a začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane. Počas výpovednej lehoty nie je dotknuté právo objednávateľa objednať výkony v zmysle tejto zmluvy a poskytovateľ je povinný objednávku splniť.

9.3 Meniť a dopĺňať ustanovenia tejto zmluvy je možné formou dodatkov a to písomnou formou s vyznačením zmien a úprav, so súhlasom oboch strán. Dodatky budú neoddeliteľnou súčasťou tejto zmluvy. Všetky úpravy a zmeny musia byť vyhotovené v 4 vyhotoveniach.

9.4 Táto zmluva nadobúda platnosť dňom jej podpísania oboma zmluvnými stranami a účinnosť dňom po dni jej zverejnenia na webovom sídle objednávateľa *(www.bpmk.sk).*

9.5 Táto zmluva sa vyhotovuje v **4 rovnopisoch**, z ktorých každá zmluvná strana obdrží **dve** vyhotovenia.

9.6Zmluvné strany vyhlasujú, že si túto zmluvu pred jej podpísaním prečítali, jej obsahu porozumeli a na znak toho, že obsah tejto zmluvy zodpovedá ich skutočnej a slobodnej vôli, ju bez nátlaku podpísali. Zmluvné strany súčasne vyhlasujú, že ju podpisujú oprávnené osoby.

9.7 Zmluvné strany sa dohodli, že pre účely doručovania akejkoľvek zásielky vyplývajúcej z tohto právneho vzťahu sa za deň doručenia považuje deň prevzatia poštovej zásielky alebo deň vrátenia zásielky odosielateľovi, ak sa zásielka vráti druhej strane ako nedoručená, nedoručiteľná alebo neprevzatá v odbernej lehote. Zmluvné strany sa dohodli, že pre doručovanie je rozhodná adresa, ktorá je ako sídlo uvedená v záhlaví tejto zmluvy. V prípade zmeny adresy, ktorá je uvedená v záhlaví je zmluvná strana povinná o tom bezodkladne písomne informovať druhú stranu.

9.8 Neoddeliteľnou súčasťou tejto zmluvy je:

**Príloha č. 1:** Cenový návrh na poskytnutie služby (OP a OS elektrických zariadení do 1000 V)

**Príloha č.** **4**: Zoznam objektov

V Košiciach, dňa: ......................... V ........................., dňa: .........................

Za objednávateľa: Za poskytovateľa:

................................................................ .....................................................................

**Bytový podnik mesta Košice, s.r.o.**

 Ing. Peter Vrábel, PhD. - konateľ